ddrg/super_eurlex huggingface dataset:
DA Den Europæiske Unions Tidende C 84/6

Meddelelse fra Kongeriget Nederlandenes økonomiministerium i henhold til artikel 3, stk. 2, i Europa-Parlamentets og Rådets direktiv 94/22/EF om betingelser for tildeling og udnyttelse af tilladelser til prospektering, efterforskning og produktion af kulbrinter

2014/C 84/05

Ministeriet for økonomi meddeler, at det har modtaget en ansøgning om tilladelse til kulbrinteefterforskning i en del af det område, der bærer betegnelsen blok Q13 (Q13b-diep) på kortet i bilag 3 til bekendtgørelsen om minedrift (Mijnbouwregeling) (Staatscourant 2002, nr. 245).

Under henvisning til ovennævnte direktiv samt artikel 15 i loven om minedrift (Staatsblad 2002, nr. 542) opfordrer Økonomiministeriet herved alle interesserede til at indsende konkurrerende ansøgninger om tilladelse til kulbrinteefterforskning i blok Q13b-diep i den nederlandske kontinentalsokkel.

Blokdel Q13b-diep afgrænses af breddekredsen mellem punktparrene A-B, D-E og I-J, af længdekredsen gennem punktparrene E-F og A-J, af storcirklen mellem punktparrene F-G, G-H og H-I og af grænsen for kontinentalpladen ifølge loven om minedrift mellem punkt C og D.

Punkterne defineres således:

Punkt ° ′ ″Østlig længde ° ′ ″Nordlig bredde A 4 0 0 52 20 0 B 4 20 0 52 20 0 C Skæringspunkt mellem længdekredsen gennem punkt B og grænsen for kontinentalpladen ifølge loven om minedrift D Skæringspunkt mellem breddekredsen gennem punkt E og grænsen for kontinentalpladen ifølge loven om minedrift E 4 11 0 52 10 0 F 4 11 0 52 11 30 G 4 7 0 52 13 45 H 4 4 30 52 12 0 I 4 8 0 52 10 0 J 4 0 0 52 10 0

Arealet af blokdel Q13b-diep udgør 369,4 km2.

Beliggenheden af de ovennævnte punkter er udtrykt i geografiske koordinater, som er beregnet ifølge det europæiske geodætiske referencesystem.

Økonomiministeren er beføjet til at udstede denne tilladelse. De kriterier, betingelser og krav, der er omhandlet i ovennævnte direktivs artikel 5, stk. 1 og 2, og artikel 6, stk. 2, er fastlagt i loven om minedrift (Mijnbouwwet) (Staatsblad 2002, nr. 542).

Ansøgninger indgives senest 13 uger efter offentliggørelsen af denne opfordring i Den Europæiske Unions Tidende til:

De minister van Economische Zaken ter attentie van de heer P. Jongerius, directie Energiemarkt Bezuidenhoutseweg 73 Postbus 20401 2500 EC Den Haag NEDERLAND

Ansøgninger, som modtages efter fristens udløb, tages ikke i betragtning.

Afgørelse om ansøgningerne træffes senest tolv måneder efter fristens udløb.

Yderligere oplysninger fås ved henvendelse til hr. E. J. Hoppel, tlf.: +31 703797762.
DA Den Europæiske Unions Tidende C 84/3

Bekendtgørelse til de personer, der er omfattet af de restriktive foranstaltninger i Rådets afgørelse 2014/145/FUSP som gennemført ved Rådets gennemførelsesafgørelse 2014/151/FUSP og i Rådets forordning (EU) nr. 269/2014 som gennemført ved Rådets gennemførelsesforordning (EU) nr. 284/2014 om restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed

2014/C 84/03

Følgende oplysninger bekendtgøres hermed for de personer, der er anført i bilaget til Rådets afgørelse 2014/145/FUSP (1) som gennemført ved Rådets gennemførelsesafgørelse 2014/151/FUSP (2) og i bilag I til Rådets forordning (EU) nr. 269/2014 (3) som gennemført ved Rådets gennemførelsesforordning (EU) nr. 284/2014 (4) om restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed.

Rådet for Den Europæiske Union har besluttet, at de personer, der er anført i ovennævnte bilag, skal opføres på listen over personer og enheder, som er omfattet af de restriktive foranstaltninger i Rådets afgørelse 2014/145/FUSP og i Rådets forordning (EU) nr. 269/2014 om restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed. Begrundelsen for opførelsen af disse personer på listen gives i de relevante afsnit i disse bilag.

De pågældende personer gøres opmærksom på muligheden for at indgive en anmodning til de kompetente myndigheder i den eller de relevante medlemsstater, jf. de websteder, der er nævnt i bilag II til Rådets forordning (EU) nr. 269/2014, med henblik på at opnå tilladelse til at anvende indefrosne pengemidler til dækning af basale behov eller til specifikke betalinger (jf. artikel 4 i forordningen).

De berørte personer kan indgive en anmodning med tilhørende dokumentation om, at afgørelsen om at opføre dem på ovennævnte liste tages op til fornyet overvejelse, til Rådet på følgende adresse:

Rådet for Den Europæiske Union Generalsekretariatet DG C 1C Rue de la Loi/Wetstraat 175 1048 Bruxelles/Brussel BELGIQUE/BELGIË E-mail: sanctions@consilium.europa.eu

De berørte personer gøres ligeledes opmærksom på, at de har mulighed for at indbringe Rådets afgørelse for Den Europæiske Unions Ret på de betingelser, der er fastsat i artikel 275, stk. 2, og artikel 263, stk. 4 og 6, i traktaten om Den Europæiske Unions funktionsmåde.

(1) EUT L 78 af 17.3.2014, s. 16.

(2) EUT L 86 af 21.3.2014, s. 30.

(3) EUT L 78 af 17.3.2014, s. 6.

(4) EUT L 86 af 21.3.2014, s. 27.
DA Den Europæiske Unions Tidende C 82/3

Bekendtgørelse til de personer, som er omfattet af de restriktive foranstaltninger i Rådets afgørelse 2011/172/FUSP og Rådets forordning (EU) nr. 270/2011 om restriktive foranstaltninger over for visse personer, enheder og organer på baggrund af situationen i Egypten

2014/C 82/03

Følgende oplysninger bekendtgøres hermed for de personer og enheder, der er opført i bilaget til Rådets afgørelse 2011/172/FUSP og i bilag I til Rådets forordning (EU) nr. 270/2011 om restriktive foranstaltninger over for visse personer, enheder og organer på baggrund af situationen i Egypten

Efter at have gennemgået listen over personer i ovennævnte bilag har Rådet for Den Europæiske Union besluttet, at de restriktive foranstaltninger, der er fastsat i Rådets afgørelse 2011/172/FUSP og i Rådets forordning (EU) nr. 270/2011, fortsat bør finde anvendelse på de pågældende personer.

De berørte personer gøres opmærksom på muligheden for at indgive en anmodning til de kompetente myndigheder i den eller de relevante medlemsstater, jf. de websteder, der er anført i bilag II til Rådets forordning (EU) nr. 270/2011, med henblik på at opnå tilladelse til at anvende indefrosne pengemidler i forbindelse med basale behov eller specifikke betalinger (jf. artikel 4 i forordningen).

De berørte personer kan inden den 30. januar 2015 indgive en anmodning med tilhørende dokumentation til Rådet om, at afgørelsen om at opføre dem på ovennævnte liste tages op til fornyet overvejelse. Sådanne anmodninger stiles til følgende adresse:

Rådet for Den Europæiske Union Generalsekretariatet GD C 1C Rue de la Loi/Wetstraat 175 1048 Bruxelles/Brussel BELGIQUE/BELGIË E-mail: sanctions@consilium.europa.eu

I overensstemmelse med artikel 12 i forordning (EU) nr. 270/2011 tages eventuelle indkomne bemærkninger i betragtning i forbindelse med Rådets næste gennemgang af listen over opførte personer.
40.

Samarbejdet med ikke-EU-lande på e-justiceområdet bør fortsætte under behørig hensyntagen til de institutionelle regler, der er fastlagt på EU-niveau. Ikke-EU-lande bør tilskyndes til at indføre teknologiske løsninger og informationsmodeller, der er sammenlignelige med dem, der anvendes i EU på dette område, for at skabe et interoperabelt miljø med henblik på fremtidigt frivilligt samarbejde.
Udbuddet er åbent for enhver indenlandsk eller udenlandsk fysisk person og enhver gennemsigtig organisation som defineret i lov om nationale aktiver, der opfylder udbudsspecifikationerne. Der er også mulighed for fælles afgivelse af bud. Hvis to eller flere bydende afgiver et fælles bud på denne koncessionsaktivitet, skal en af dem udpeges som repræsentant, men de hæfter alle solidarisk for koncessionskontraktens gennemførelse. Under udbudsforløbet vil inden- og udenlandske bydende blive behandlet på lige fod.

Den bydende, der underskriver koncessionskontrakten (»koncessionshaveren«), skal med henblik på udførelse af koncessionsaktiviteten med brug af egne midler senest 90 dage efter aftalens undertegnelse oprette et selskab med hjemsted i Ungarn (»koncessionsselskabet«). Koncessionshaveren skal på tidspunktet for dette selskabs stiftelse, og i al den tid hvor det består, besidde flertallet af dets aktier eller kapitalandele, interesser og stemmerettigheder og skal som ejer forpligte sig til at håndhæve de i koncessionskontrakten indeholdte krav over for koncessionsselskabet. Koncessionsselskabet har som mineoperatør de rettigheder og forpligtelser, der følger af koncessionskontrakten.
DA Den Europæiske Unions Tidende C 182/22

Meddelelse fra Danmarks regering vedrørende invitation til at søge om tilladelser til efterforskning og indvinding af kulbrinter i et område i Nordsøen

7. danske udbudsrunde

(EØS-relevant tekst)

2014/C 182/07

Under henvisning til artikel 3, stk. 2, litra a), i Europa-Parlamentets og Rådets direktiv 94/22/EF af 30. maj 1994 om betingelser for tildeling og udnyttelse af tilladelser til prospektering, efterforskning og produktion af kulbrinter meddeles det herved, at der i henhold til § 12, stk. 1, litra a, i lov om anvendelse af Danmarks undergrund, jf. lovbekendtgørelse nr. 960 af 13. september 2011, kan ansøges om tilladelser i et område i Nordsøen på dansk kontinentalsokkel vest for 6° 15′ østlig længde (Centralgraven og tilstødende områder) indtil den 20. oktober 2014 kl. 12:00. Såfremt der ikke forløber en periode på 90 dage begyndende fra offentliggørelsen af denne meddelelse i Den Europæiske Unions Tidende og frem til 20. oktober 2014, kan ansøgninger indgives indtil den 90. dag kl. 12:00 efter offentliggørelsen af denne meddelelse i Den Europæiske Unions Tidende, dog indtil kl. 12:00 på den førstkommende hverdag derefter, hvis den 90. dag falder i en weekend, på en helligdag, grundlovsdag, juleaftensdag eller nytårsaftensdag.

Der kan ansøges om tilladelse til efterforskning og indvinding af kulbrinter i de ikke-koncessionsbelagte dele af et område i og omkring Centralgraven i Nordsøen, jf. kort, som kan findes på Energistyrelsens hjemmeside. Området er afgrænset mod nord, vest og syd af sokkelgrænserne til Norge, Storbritannien og Tyskland og mod øst af 6° 15′ (europæisk datum 1950) østlig længde.

Der kan endvidere ansøges om tilladelse til efterforskning og indvinding i dybereliggende lag under tilladelser, som er afgrænset i dybden.

Der kan også søges om områder, som eventuelt skifter status fra koncessionsbelagt til ikke-koncessionsbelagt inden udløbet af ansøgningsfristen.

Bestemmelser og kriterier som nævnt i artikel 5, stk. 1, i direktiv 94/22/EF, jf. også lovbekendtgørelse nr. 960 af 13. september 2011 om anvendelse af Danmarks undergrund, er offentliggjort den 24. april 2014 i Statstidende nr. 78 under forskellige kundgørelser, licitationer og udbud.

Klima-, Energi- og Bygningsministeriet har i henhold til direktiv 2001/42/EF om vurdering af bestemte planers og programmers indvirkning på miljøet gennemført en miljøvurdering af den plan, der ligger til grund for udbuddet. Nærmere oplysninger om planen og miljøvurderingen heraf er offentliggjort på Energistyrelsens hjemmeside.

Ansøgninger indsendes til følgende adresse, hvor yderligere oplysninger, på grundlag af direktiv 94/22/EF, kan fås:

Klima-, Energi- og Bygningsministeriet Energistyrelsen Amaliegade 44 1256 København K DANMARK Tlf. +45 33926700 E-mail: ens@ens.dk Internet: http://www.ens.dk, http://www.ens.dk/en/oil-gas/licences/licensing/rounds (oplysninger om 7. udbudsrunde og om miljøvurderingen)

Tilladelser forventes meddelt inden for 6 måneder efter ansøgningsfristens udløb.
13.

Ungdomspolitik kan spille en rolle i samarbejde på tværs af sektorer, der kan bidrage til at overvinde barrierer. Iværksætterkultur kræver som så mange andre områder en langsigtet strategi og en stærk tro på unges evner. For at opnå dette er det nødvendigt at opmuntre de unge og bibringe dem iværksætterånd tidligt i livet – initiativ, selvtillid, velovervejet risikotagning, kreativitet, organisation og vedholdenhed – så de kan udvikle deres fulde potentiale og få en god start på arbejdsmarkedet. Med henblik på at fremme unges iværksætterkultur med særligt fokus på socialt iværksætteri opstilles følgende prioriteter: — styrke unges iværksætterindstilling og -kvalifikationer gennem formel uddannelse og ikkeformel og uformel læring. Iværksætterkompetence omfatter tværgående kvalifikationer og holdninger samt viden. Ungdomsarbejde er et nøgleredskab og -instrument til udvikling af tværgående kvalifikationer — fremme ungdomsarbejde (gennem oplysning, rådgivning og coaching) og frivilligt arbejde blandt unge som et middel til at erhverve de nødvendige kvalifikationer til at finde et job eller starte sit eget projekt samt anerkende ungdomsarbejdes bidrag til at styrke og støtte unges kreative energi og innovationsevne som et centralt element i deres selvudvikling og aktive inklusion — udbygge og yderligere styrke »socialt iværksætteri« som en iværksættermodel blandt unge på en måde, der kan øge deres beskæftigelsesegnethed, samtidig med at der tages hensyn til bæredygtige og miljømæssige værdier — sørge for, at alle unge erhverver digitale færdigheder, således at de fuldt ud kan udnytte mulighederne i den digitale verden — fremme kulturel bevidsthed blandt unge som aktører og som brugere, hvilket øger deres initiativsans og iværksætterånd. Adgang til kultur og aktiv deltagelse i kulturelle aktiviteter kan styrke unges trivsel og deres bevidsthed om at dele en fælles kulturarv;
3.

gennem forskning at finde eksempler på de mest effektive metoder og den mest effektive praksis for lærere til at hjælpe lærende med at forvalte deres læring effektivt i dagens multidimensionelle læringsmiljøer;
17.

at Rådet i sine konklusioner om sportens rolle som kilde til og drivkraft for aktiv social inklusion (7) opfordrede medlemsstaterne og Kommissionen til at fremme aktioner med relation til integrering af ligestilling mellem kønnene i sportsrelaterede aktiviteter, særlig spørgsmålet om lige adgang til beslutningstagende stillinger, og til at behandle sport i forbindelse med kønsroller som beskrevet i EU-strategien for ligestilling mellem kvinder og mænd. Desuden bør kønsbestemt vold mod kvinder bekæmpes for at sikre, at kvinder og mænd i fuldt omfang kan nyde deres menneskerettigheder, og for at opnå ligestilling mellem kvinder og mænd.
5.

at kulturarven spiller en vigtig rolle i skabelsen og styrkelsen af social kapital, fordi den kan a) inspirere og tilskynde borgerne til at deltage i det offentlige liv b) øge livskvaliteten og trivslen for mennesker og deres samfund c) fremme mangfoldighed og dialog mellem kulturer ved at bidrage til en stærkere følelse af at tilhøre et større fællesskab og til en bedre mellemfolkelig forståelse og respekt d) medvirke til at mindske sociale uligheder, lette social inklusion og kulturel og social deltagelse samt fremme dialog mellem generationer og social samhørighed e) give mulighed for at udvikle kvalifikationer, viden, kreativitet og innovation f) være et effektivt uddannelsesredskab for formel, ikkeformel og uformel uddannelse, livslang læring og uddannelse
4.

Inden for samme område har grænseoverskridende samarbejde om kvalitetssikring en afgørende rolle at spille med hensyn til at opbygge tillid og højne kvalitetsstandarderne, støtte læringsmobilitet, forbedre klimaet for fælles programmer og bidrage til velfungerende videregående uddannelser på tværs af grænserne og ved franchise. Åbning af muligheder for, at kvalitetssikringsagenturer kan tilbyde grænseoverskridende kvalitetssikring gennem det europæiske kvalitetssikringsregister for videregående uddannelser (EQAR), idet nationale krav opfyldes, skulle hjælpe med til at stimulere en europæisk dimension inden for kvalitetssikring og lette grænseoverskridende evaluering og føre til enklere procedurer for fælles programmer.
1.

for prospektering af råolie og naturgas: — for en treårig basisperiode: 102 612,59 PLN pr. år — for det 4. og 5. gyldighedsår i en aftale om udvindingsrettigheder: 123 135,10 PLN pr. år — for det 6. og de efterfølgende gyldighedsår i en aftale om udvindingsrettigheder: 143 657,62 PLN pr. år
2.

FN-komitéen besluttede den 22. maj 2014 at opføre Jama’Atu Ahlis Sunna Lidda’Awati Wal-Jihad på den pågældende liste. FN-komitéen besluttede endvidere den 14. maj 2014 at ændre enheder på listen, hvilket førte til, at Al-Nusrah Front for the People of the Levant opføres på den pågældende liste. Al-Nusrah Front for the People of the Levant og Jama’Atu Ahlis Sunna Lidda’Awati Wal-Jihad kan til enhver tid med den fornødne dokumentation rette en anmodning til FN's Ombudsperson om, at beslutningen om at optage dem på ovennævnte FN-liste tages op til fornyet overvejelse. Anmodningen stiles til følgende adresse: United Nations — Office of the Ombudsperson Room TB-08041D New York, NY 10017 UNITED STATES OF AMERICA Tlf. +1 2129632671 Fax +1 2129631300/3778 E-mail: ombudsperson@un.org For yderligere oplysninger henvises til http://www.un.org/sc/committees/1267/delisting.shtml
DA Den Europæiske Unions Tidende C 238/4

Bekendtgørelse til de personer, der er omfattet af de restriktive foranstaltninger i Rådets afgørelse 2013/255/FUSP og Rådets forordning (EU) nr. 36/2012 om restriktive foranstaltninger på baggrund af situationen i Syrien

2014/C 238/03

Følgende oplysninger bekendtgøres hermed for de personer og enheder, der er opført i bilag I til Rådets afgørelse 2013/255/FUSP som gennemført ved Rådets gennemførelsesafgørelse 2014/488/FUSP (1) og i bilag II til Rådets forordning (EU) nr. 36/2012 som gennemført ved Rådets gennemførelsesforordning (EU) nr. 793/2014 (2) om restriktive foranstaltninger på baggrund af situationen i Syrien.

Rådet for Den Europæiske Union har besluttet, at de personer og enheder, der er nævnt i ovennævnte bilag, skal opføres på listen over personer og enheder i bilag I til Rådets afgørelse 2013/255/FUSP og bilag II til Rådets forordning (EU) nr. 36/2012. Begrundelsen for opførelsen af disse personer og enheder på listen findes i de relevante afsnit i de pågældende bilag.

De berørte personer og enheder gøres opmærksom på muligheden for at indgive en anmodning til de kompetente myndigheder i den eller de relevante medlemsstater, jf. de websteder, der er anført i bilag IIa til Rådets forordning (EU) nr. 36/2012, med henblik på at opnå tilladelse til at anvende indefrosne pengemidler i forbindelse med basale behov eller specifikke betalinger (jf. artikel 16 i forordningen).

De berørte personer og enheder kan inden den 31. marts 2015 indgive en anmodning med tilhørende dokumentation til Rådet om, at afgørelsen om at opføre dem på ovennævnte liste tages op til fornyet overvejelse. Sådanne anmodninger stiles til følgende adresse:

Rådet for Den Europæiske Union Generalsekretariatet GD C 1C Rue de la Loi/Wetstraat 175 1048 Bruxelles/Brussel BELGIEN E-mail: sanctions@consilium.europa.eu

De berørte personer og enheder gøres ligeledes opmærksom på, at de har mulighed for at indbringe Rådets afgørelse for Den Europæiske Unions Ret på de betingelser, der er fastsat i artikel 275, stk. 2, og artikel 263, stk. 4 og 6, i traktaten om Den Europæiske Unions funktionsmåde.

(1) EUT L 217 af 23.7.2014, s. 49.

(2) EUT L 217 af 23.7.2014, s. 10.
DA Den Europæiske Unions Tidende C 238/3

Bekendtgørelse til de personer, der er omfattet af de restriktive foranstaltninger i Rådets afgørelse 2012/285/FUSP og i Rådets forordning (EU) nr. 377/2012 om restriktive foranstaltninger over for visse personer, enheder og organer, der truer freden, sikkerheden eller stabiliteten i Republikken Guinea-Bissau

2014/C 238/02

Følgende oplysninger bekendtgøres hermed for de personer, der er anført i bilag II og III til Rådets afgørelse 2012/285/FUSP (1) og i bilag I til Rådets forordning (EU) nr. 377/2012 (2) om restriktive foranstaltninger over for visse personer, enheder og organer, der truer freden, sikkerheden eller stabiliteten i Republikken Guinea-Bissau.

Efter at have gennemgået listen over personer anført i ovennævnte bilag har Rådet for Den Europæiske Union besluttet, at de restriktive foranstaltninger, der er fastsat i afgørelse 2012/285/FUSP og i forordning (EU) nr. 377/2012, fortsat bør finde anvendelse på de pågældende personer.

Disse personer gøres opmærksom på muligheden for at indgive en anmodning til de kompetente myndigheder i den eller de relevante medlemsstater, som er nævnt i bilag II til forordning (EU) nr. 377/2012, med henblik på at opnå tilladelse til at anvende indefrosne pengemidler i forbindelse med basale behov eller specifikke betalinger (jf. artikel 4 i forordningen).

De berørte personer kan senest den 30. april 2015 til Rådet indgive en anmodning med tilhørende dokumentation om, at afgørelsen om at opføre dem på ovennævnte lister tages op til fornyet overvejelse, til følgende adresse:

Rådet for Den Europæiske Union Generalsekretariatet DG C 1C Rue de la Loi/Wetstraat 175 1048 Bruxelles/Brussel BELGIQUE/BELGIË E-mail: sanctions@consilium.europa.eu

I overensstemmelse med artikel 5, stk. 2, i afgørelse 2012/285/FUSP og artikel 11, stk. 4, i forordning (EU) nr. 377/2012 tages alle indkomne bemærkninger i betragtning i forbindelse med Rådets regelmæssige gennemgang.

(1) EUT L 142 af 1.6.2012, s. 36.

(2) EUT L 119 af 4.5.2012, s. 4.